ΤΖΟΡΤΖ ΝΑΠ ΔΗΜΟΣΙΟΓΡΑΦΟΣ-ΕΡΕΥΝΗΤΗΣ
Παρακαλώ;
Ξέρεις ποιος είμαι και τι κάνω;
Ναι, ξέρω.
Είσαι αυτό που θα λέγαμε πληροφοριοδότης.
Ναι, αυτό ακριβώς είμαι.
Έχεις μιλήσει στο Κογκρέσο;
Ναι. Κεκλεισμένων των θυρών, φυσικά.
Ακόμα τίποτα δημόσια.
Καλώς. Θέλω να το δημοσιεύσω, αλλά χρειάζομαι αποδείξεις.
Μπορώ να σε πάω σε μία από τις τοποθεσίες
που αποδεικνύει ότι αυτά τα πράγματα υπάρχουν.
Για τι ακριβώς μιλάμε;
Αντιβαρύτητα, προηγμένα οπλικά συστήματα.
Υπάρχουν τεχνολογίες
πολύ πιο προηγμένες από τις μεταφορές.
Μου λες ότι ο αμερικανικός στρατός και οι συνεργάτες του
μπορούν να τα αναπαράγουν.
Ναι, και το κάνουν με επιτυχία πάνω από 50 χρόνια τώρα.
Πώς μπορούμε να σε βοηθήσουμε να βγάλεις το θέμα;
Υπάρχει τρόπος να προχωρήσουμε με ισχυρές αποδείξεις
που θα έπειθαν ότι αυτά που λες είναι αλήθεια;
Το επεξεργάζομαι. Βρίσκομαι σε πολύ δύσκολη θέση.
Πρέπει να σεβαστώ την ασφάλεια των πηγών μου, τη δική μου
και όσων εμπλέκονται σ' αυτό.
Αναφέρομαι και σ' εσένα, Τζορτζ.
ΣΤΑ ΙΧΝΗ ΤΩΝ ΕΞΩΓΗΙΝΩΝ
Υπάρχουν πάρα πολλά στοιχεία
που υποδεικνύουν ότι υπάρχει μη ανθρώπινη νοημοσύνη
σ' αυτόν τον πλανήτη.
Δεν ξέρουμε από πού είναι. Έχουν άλλες ικανότητες.
Ο στρατός μας ξέρει
ότι δείχνουν έντονο συνεχές ενδιαφέρον για εγκαταστάσεις απόρρητου χαρακτήρα.
Απίστευτο! Τι είναι αυτό;
Είναι κάτι αληθινό, κι εγώ το βιώνω εκ των έσω.
Με λένε Τζορτζ Ναπ. Είμαι γνωστός ως ο δημοσιογράφος των ΑΤΙΑ.
Έχω καλύψει το θέμα σχεδόν από κάθε πτυχή του
για περισσότερο διάστημα από κάθε άλλο δημοσιογράφο στη χώρα.
Θέλουμε να μάθουμε τι συμβαίνει.
Δεν ασχολήθηκα με το θέμα ως κάποιος που πιστεύει στα ΑΤΙΑ.
Πάντα το προσέγγιζα ως είδηση.
Αλλά αφού μίλησα με αυτόπτες μάρτυρες...
Ίσως πρόκειται για το πιο σημαντικό γεγονός στην ιστορία.
...με ειδικούς...
Η υπόθεση ύπαρξης εξωγήινης ζωής
είναι απολύτως πιθανή και, κατά την άποψή μου, λογική.
...και ακολουθώντας στοιχεία σε όλο τον κόσμο,
μου είναι αδύνατο να καταφύγω σε φτηνές εξηγήσεις.
Αλλά όλο αυτόν τον καιρό, η αλήθεια παραμένει κρυφή
λόγω του κοινωνικού στίγματος και του απορρήτου.
Κάποιος είπε "Αν ανοίξεις το στόμα σου, ξέχνα τη σύνταξή σου".
Όσοι μιλούσαν μπορούσαν να αντιμετωπίσουν σοβαρές συνέπειες.
Η κυβέρνηση είπε ψέματα για τα ΑΤΙΑ, απέκρυψε πληροφορίες,
κατασκόπευε οργανώσεις ΑΤΙΑ και έπληξε την αξιοπιστία μαρτύρων ΑΤΙΑ.
Ήταν πολύ σκληρό.
Κάποιες μέθοδοί τους
με έπληξαν επαγγελματικά και προσωπικά, ειλικρινά.
Πάλευα χωρίς να βρίσκω ανταπόκριση για τουλάχιστον 20 με 25 χρόνια,
προσπαθώντας να αναδείξω το θέμα.
Η υπόθεση φαινόταν χαμένη.
Αλλά τώρα το σκηνικό έχει αλλάξει.
Εξετάζουμε όλα τα είδη ανώμαλων φαινομένων.
Και το Κογκρέσο το παίρνει πλέον στα σοβαρά.
Ίσως η πιο αξιόπιστη μαρτυρία θέασης ΑΤΙΑ.
Αλλά όσο πιο πολύ πλησιάζει το κοινό
σε συντρίμμια δίσκων και πτώματα, τόσο πιο δύσκολα θα το αρνούνται.
Πρέπει να αφήσουμε πίσω μας το προφανές ερώτημα "Υπάρχουν ΑΤΙΑ;"
και να πάμε στην ουσία.
Γιατί είναι εδώ;
Και τι θέλουν από εμάς;
Θα το αντέξουμε, σωστά;
ΛΑΣ ΒΕΓΚΑΣ, ΝΕΒΑΔΑ
Πηγαίνουμε στο κανάλι KLAS-TV.
Είναι ο τηλεοπτικός σταθμός όπου εργάζομαι από το 1981.
Εδώ και 43 χρόνια είμαι ρεπόρτερ στο KLAS-TV του Λας Βέγκας.
- Εγώ είμαι έτοιμος. - Έτοιμοι.
Σε τρία, δύο...
Η Περιοχή 51 συνεχίζει να αποτελεί αντίφαση
ως η πιο γνωστή μυστική βάση.
Τι τεχνολογία δημιουργείται εκεί στα κρυφά;
Τζορτζ Ναπ, 8 News Now.
Όταν μετακόμισα εδώ, δεν είχα ιδέα τι θα πει Λας Βέγκας.
Δεν ήξερα για την Περιοχή 51 ή την περιοχή δοκιμών της Νεβάδας,
το μέρος με τα πιο πολλά πυρηνικά.
Δεν ήξερα για την αεροπορική βάση Νέλις.
Κρύβονται πολλά μυστικά εδώ, μερικά από τα οποία ήρθαν στο φως.
Αλλά τα περισσότερα παραμένουν κρυμμένα.
Τα ΑΤΙΑ βρήκαν εμένα και όχι το αντίστροφο.
Μια μέρα χτύπησαν την πόρτα του KLAS.
Ο Τζον Λίαρ, ο πατέρας του οποίου είχε ιδρύσει τη Learjet,
μπήκε στον σταθμό με μια μεγάλη στοίβα έγγραφα.
Τα έδειξε στο αφεντικό μου και είπε "Το μεγαλύτερο θέμα της καριέρας σου.
Η συγκάλυψη των ΑΤΙΑ. Θα γίνεις διάσημος".
Το αφεντικό μου διάβασε λίγες σελίδες,
έσπρωξε τα χαρτιά και είπε "Δεν είναι αλήθεια.
Αν ήταν αλήθεια, θα το ήξερα ήδη".
ΠΡΟΓΡΑΜΜΑ "ΣΗΜΑΔΙ"
Πριν φύγει ο Λίαρ, είπα "Άσε με να ρίξω μια ματιά".
Εκείνη την περίοδο, έκανα μια εκπομπή.
Αποφάσισα να καλέσω τον Λίαρ.
Τον έβγαλα και τον άφησα να μιλήσει.
Άρχισε να με ενδιαφέρει το θέμα πριν από δύο χρόνια.
Ο πατέρας μου κι ο αδερφός μου είδαν ΑΤΙΑ.
Βγαίνει και λέει αυτήν την απίστευτη ιστορία.
Τζορτζ, θα σου πω την ουσία.
Ανακάλυψα ότι η κυβέρνηση έχει εντοπίσει
περίπου 10 με 15 αληθινούς ιπτάμενους δίσκους.
Έχουν 30 με 50 σορούς εξωγήινων σε κρυογονική συντήρηση.
Εκπροσωπούν τουλάχιστον πέντε διαφορετικούς πολιτισμούς.
Αρχικά, ήμουν δύσπιστος.
Αλλά μετά την προβολή, κόσμος άρχισε να τηλεφωνεί.
Ήταν κάτι απίστευτο.
Είδα ένα τεράστιο όχημα σε σχήμα δίσκου.
Ναι, μας επισκέφτηκαν εξωγήινοι.
Ξέρω τι είδα. Δεν ήταν ούτε αεροπλάνο ούτε ελικόπτερο.
Άρχισα να λαμβάνω δεκάδες, εκατοντάδες και μετά χιλιάδες μηνύματα.
Τελικά, με τον καιρό, άνθρωποι μέσα από την κυβέρνηση,
που ήξεραν τα μυστικά, άρχισαν να μου μιλάνε.
Θα έπρεπε να το μελετάμε αυτό.
Πολλές από τις πληροφορίες που μου αποκάλυψαν
τις κράτησα κρυφές για καιρό.
Αλλά τίποτα δεν μένει κρυφό για πάντα. Κάποια στιγμή, βγήκαν στο φως.
Τον Δεκέμβριο του 2017, άρθρο των New York Times
αποκάλυψε την ύπαρξη ενός άγνωστου μέχρι τότε κυβερνητικού προγράμματος
που ερευνούσε ΑΤΙΑ.
Μετά τη δημοσίευση του άρθρου,
το Κογκρέσο ξεκίνησε ακροάσεις κεκλεισμένων των θυρών,
στις οποίες μάρτυρες ΑΤΙΑ κατέθεταν ενόρκως.
Άγνωστα αντικείμενα που πετούν στον εναέριο χώρο μας,
δεν συνεργάζονται και δεν ανήκουν εκεί
αποτελούν τον ορισμό του κινδύνου.
Πέρσι μέλη του Κογκρέσου άρχισαν να κάνουν λόγο για κάποια ακρόαση.
Έψαχναν καλούς μάρτυρες και ήθελαν βοήθεια για να τους μαζέψουν.
Παρασημοφορημένοι υψηλόβαθμοι αξιωματούχοι θα μιλούσαν δημόσια για θεάσεις ΑΤΙΑ.
Αυτά τα αντικείμενα πλησίαζαν τους φύλακες με μεγάλη ταχύτητα και απομακρύνονταν.
Απενεργοποιήθηκε τελείως το ραντάρ.
Αυτό ξεπερνά κατά πολύ την επιστήμη υλικών που κατέχουμε.
Αν πιστεύετε ότι το σκάφος συνετρίβη,
έχουμε τις σορούς των πιλότων του σκάφους αυτού;
Βρέθηκε βιολογικό υλικό στις σορούς που ανασύρθηκαν.
Ανθρώπινο ή μη ανθρώπινο βιολογικό υλικό;
Μη ανθρώπινο, σύμφωνα με άτομα που γνώριζαν το πρόγραμμα
και είναι ακόμα σ' αυτό.
Ο Ντέιβ Γκρας μίλησε για επιχειρήσεις ανάσυρσης σκαφών,
για πρόγραμμα αντίστροφης μηχανικής,
για ανεύρεση τεχνολογίας που ξεπερνά όλα όσα διαθέτουμε.
Όλες οι φήμες που ακούγαμε τόσα χρόνια; Αληθεύουν.
Τα έβλεπα όλα από την πρώτη σειρά.
Είδα ότι είναι παρών ο Τζορτζ Ναπ,
χάρη στον οποίο έμαθα για την Περιοχή 51.
Η μεγαλύτερη ευκαιρία που είχαμε ποτέ για να τεθούν αυτά τα σημαντικά ερωτήματα.
Θα αξιοποιήσω τη γνώση, τις διασυνδέσεις και την πρόσβαση που έχω
για να χαράξω έναν νέο δρόμο,
να καταλάβω γιατί είναι εδώ και τι θέλουν από εμάς.
Περίμενα αυτήν την ευκαιρία εδώ και 37 χρόνια
και θα την αξιοποιήσω στο έπακρο.
Είναι σοβαρό, εδώ και πολύ καιρό.
Δεν είχε δοθεί η δέουσα σημασία.
ΤΟ ΣΠΙΤΙ ΤΟΥ ΤΖΟΡΤΖ
Τις προάλλες στην έρημο είχα μια τηλεφωνική συνομιλία
με κάποιον που δεν είπε όνομα, αλλά κατάλαβα ποιος είναι.
Ξέρω το όνομά του.
Ρώτησα γι' αυτόν κάποιον που γνωρίζω χρόνια κι εμπιστεύομαι
για να μάθω αν μπορούμε να επιβεβαιώσουμε όσα λέει.
Και τα επιβεβαιώσαμε.
Ο τύπος που ρώτησα είπε τα εξής:
"Νομίζω ότι είναι ειλικρινής.
Όντως μίλησε στο Κογκρέσο
και στο νέο γραφείο του Πενταγώνου που ερευνά τα ΑΤΙΑ, το AARO".
Δύο από αυτά που μας είπε ο μάρτυρας
επιβεβαιώθηκε ότι ισχύουν.
Φαίνεται εντάξει.
Θέλω να κανονίσω συνάντηση μαζί του.
Αλλά ακόμα δεν είναι έτοιμος γι' αυτό.
ΡΑΝΤΣΟ ΣΚΙΝΓΟΥΟΚΕΡ
Στο μεταξύ, θα επικεντρωθώ
στο μεγαλύτερο ερώτημα.
Γιατί είναι εδώ;
Αρχικά, πρέπει να δούμε τη συμπεριφορά που έχει παρατηρηθεί
επανειλημμένα σε όλο τον κόσμο.
Συχνά εντοπίζονται ΑΤΙΑ πάνω από στρατιωτικές ζώνες.
Ίσως παρακολουθούν τις δυνατότητές μας.
Τους ενδιαφέρει η προμήθεια τροφίμων
και ενίοτε επιδιώκουν κοντινές συναντήσεις με ανθρώπους,
σαν να προσπαθούν να καταλάβουν ποιοι είμαστε και γιατί ζούμε όπως ζούμε.
Να το πάλι.
Συνήθως, φανερώνονται μόνο σε ένα άτομο ή σε μια μικρή ομάδα
για μια στιγμή, και μετά εξαφανίζονται.
Μερικές φορές, εμφανίζονται ενώπιον χιλιάδων ανθρώπων ταυτόχρονα.
Είναι επίδειξη δύναμης ή προσπάθεια επικοινωνίας;
Ό,τι κι αν είναι, είναι έξυπνα. Είναι εξυπνότερα από εμάς.
Θα μπορούσε να είναι αναζήτηση πληροφοριών
για τη συλλογή μιας σειράς διαφορετικών νημάτων που συνθέτουν ένα ενιαίο ύφασμα
το οποίο εξηγεί τα φαινόμενα που παρατηρούμε εδώ και 70 χρόνια.
Αρχικά, θα επικεντρωθώ σε ένα νέο στοιχείο
σχετικά με ένα από τα πιο διαδεδομένα μυστήρια των ΑΤΙΑ.
Τους ακρωτηριασμούς ζώων.
Σήμερα αναφέρθηκαν σχεδόν 15.000 ακρωτηριασμοί ζώων.
Οι χειρουργοί-φαντάσματα αφαιρούν γεννητικά όργανα,
μαστούς, ορθά, μάτια ή αυτιά.
Οι ακρωτηριασμοί ζώων είναι ίσως το πιο παράδοξο κομμάτι
του φαινομένου των ΑΤΙΑ.
Συνέβησαν σε όλο τον κόσμο.
Τα κουφάρια είναι συνήθως αφαιμαγμένα,
αλλά σπάνια υπάρχει αίμα στο έδαφος.
Ενίοτε υπάρχουν εγκαύματα,
ενώ οι τομές γίνονται με την ακρίβεια νυστεριού.
ΑΝΑΤΟΛΙΚΟ ΟΡΕΓΚΟΝ
Άρχισα να ερευνώ τους ακρωτηριασμούς ζώων στα τέλη της δεκαετίας του '80.
Είχαμε πολλά κρούσματα στη Νεβάδα, στην πατρίδα μου.
Μέχρι και σήμερα,
δεν ξέρουμε ποιοι και γιατί το κάνουν,
αλλά έχει αναφερθεί ασυνήθιστη εναέρια δραστηριότητα
σε συνδυασμό με αυτούς τους ακρωτηριασμούς από την έναρξη του φαινομένου.
Σκόρπιες αναφορές για τεμαχισμένα ζώα και παράξενα φώτα στον ουρανό
χρονολογούνται από το 1890 στις ΗΠΑ,
αλλά στις αρχές της δεκαετίας του '70 άρχισε να εμφανίζεται ένα μοτίβο.
Τι συμβαίνει; Μαζεύουν αγελάδες;
Κάνουν έρευνα ή μελέτη για την τροφική μας αλυσίδα;
Τα βάζουν μαζί μας για να δουν πώς θα αντιδράσουμε;
Δεν έχουμε τις απαντήσεις,
αλλά φαίνεται να υπάρχει ένα είδος συμβιωτικής σύνδεσης
μεταξύ μη ταυτοποιημένων αντικειμένων στον ουρανό και αυτών των ακρωτηριασμών
που έχουν συμβεί σε όλη τη Βόρεια Αμερική και σε όλο τον κόσμο.
Το στοιχείο που ακολουθώ σήμερα είναι κάτι σε εξέλιξη.
Κάποιοι κτηνοτρόφοι της περιοχής αναφέρουν περίεργους ακρωτηριασμούς.
Ένας σερίφης, ονόματι Τζερεμάια Χολμς, ερευνά αυτές τις υποθέσεις.
Και όπως πολλά άλλα όργανα της τάξης στη Βόρεια Αμερική
που προσπάθησαν να βρουν την άκρη, είναι μπερδεμένος.
Ελπίζω ότι βοηθώντας στη διερεύνηση αυτού του μυστηρίου,
θα καταλάβουμε καλύτερα γιατί συμβαίνει αυτό.
Πρέπει να σκεφτούμε όλες τις πιθανότητες.
Αποφάσισα να συναντήσω εδώ έναν γνωστό μου, τον Νταγκ Λάουξ,
ελπίζοντας να βρω κάποιες απαντήσεις.
Είμαι πρώην αξιωματικός της CIA.
Σαν να λέμε κατάσκοπος στη γλώσσα του Χόλιγουντ.
Κατά τη θητεία μου στην υπηρεσία, ήμουν μυστικός πράκτορας.
Ζεις μια ζωή με ψέματα και ψευδώνυμα,
αλλά αυτό σε βοηθάει να καταλαβαίνεις πολύ γρήγορα πότε σου λένε ψέματα.
Με εντυπωσιάζει η εμπειρία του Νταγκ στο πεδίο.
Έχει ρισκάρει πολλά.
Ξέρει από αντικατασκοπεία, ξέρει όλα τα κόλπα.
Χαίρομαι που σε βλέπω.
Δεν ασχολείται με ΑΤΙΑ, επομένως έχει ουδέτερη ματιά
και μπορεί να δει τον κόσμο αυτόν με τρόπο που εγώ πλέον δεν μπορώ.
- Ευχαριστώ που ήρθες. - Αλίμονο.
Απ' ό,τι ξέρουμε, ασχολιόσουν με την κτηνοτροφία
- πριν μπεις στην αστυνομία. - Ναι.
Ίσως έζησες αυτό το μυστήριο με τους ακρωτηριασμούς.
- Ναι, το έζησα. - Τι συνέβη;
Το 2004 δούλευα σ' ένα ράντσο στο νότιο Όρεγκον.
Όσο δούλευα εκεί, υπήρξαν αρκετά περιστατικά ακρωτηριασμών.
Διαλευκάνθηκαν ποτέ;
Όχι.
Πόσες καταγγελίες έχει λάβει το τμήμα σας;
Από την πρώτη υπόθεση, που ήταν νομίζω το 2019,
έχουμε λάβει συνολικά πέντε.
Υπήρχαν ομοιότητες
μεταξύ των πέντε καταγγελιών, ώστε να θεωρήσετε
ότι ο δράστης μπορεί να ήταν το ίδιο άτομο;
Έλειπαν τα αναπαραγωγικά όργανα,
τα αυτιά, η γλώσσα και η μύτη.
Συνήθως, μέρος του μάγουλου ήταν κομμένο.
Κάποιοι το αποδίδουν σε θηρευτές,
σε αιρέσεις, σε εξωγήινους.
Κάποιοι λένε ότι ευθύνεται η κυβέρνηση.
Η διάψευση των ακρωτηριασμών ζώων επιχειρείται από την πρώτη στιγμή.
Κάποιοι κτηνοτρόφοι στο Νέο Μεξικό, όταν αυτό εξελίχθηκε σε επιδημία,
που έπληττε αγελάδες, πρόβατα και άλογα,
κάλεσαν έναν πρώην πράκτορα του FBI.
Αυτός τα κουκούλωσε και, στην ουσία, δεν έκανε καμία έρευνα.
Έκανε μια έκθεση στην οποία γίνεται παραπομπή πολύ συχνά.
"Είναι θηρευτές.
Πρόκειται για κογιότ και πούμα". Αυτό δεν ισχύει.
Τα κογιότ δεν κόβουν με νυστέρι.
Κάποιοι λένε ότι είναι σατανιστές.
Πού είναι αυτοί οι βελζεβούληδες που τεμαχίζουν με λέιζερ
και πώς ξεφεύγουν;
Δέκα χιλιάδες περιπτώσεις και καμία σύλληψη.
Πολύ μουλωχτοί αυτοί οι σατανιστές.
Κανείς αστυνομικός δεν θα το ρίξει σε εξωγήινους.
- Δεν θέλεις να το πεις αυτό. - Σωστά. Όχι.
Αλλά κάτι περίεργο συμβαίνει εδώ.
Ως ερευνητές, δεν μπορούμε να ερευνούμε κάτι έχοντας προκαταλήψεις,
γιατί υπάρχει η πιθανότητα να αγνοήσουμε στοιχεία που οδηγούν κάπου αλλού.
Το γιατί μερικές φορές απαντά στο ποιος.
Αν δεν ξέρουμε το γιατί, δεν μπορούμε να βρούμε και το ποιος.
Στους κτηνοτρόφους δεν αρέσει πάντα να μιλούν γι' αυτά.
Σε ποιον να μιλήσουμε;
Ο Ντέιβ Χαντ κατήγγειλε το πρώτο περιστατικό με το οποίο ασχολήθηκα.
Στην αρχή δεν ήθελε να το συζητήσει.
Αλλά από τότε, είναι πιο ανοιχτός, και ίσως μπορείτε να του μιλήσετε.
Ξέρω ότι στις κομητείες Γκραντ, Χάρνι, Κρουκ και Ντεσούτς
πρόσφατα παρατηρήθηκαν τέτοια περιστατικά.
Δεν σκοπεύω να εμπλακώ στην έρευνα κάνοντας εικασίες.
Αλλά αν αρχίσω να βλέπω μοτίβα, θα τα εκλάβω ως τέτοια, όχι ως συμπτώσεις.
Τι προκαλεί αυτήν την επανάληψη;
Γιατί συμβαίνει αυτό;
Κάτι προκαλεί αυτό που συμβαίνει.
Θέλω να μάθω τι.
Ο αρχιφύλακας Χολμς μάς ενημέρωσε για δύο πρόσφατα περιστατικά ακρωτηριασμών
που απέχουν 320 χλμ. μεταξύ τους.
Εγώ θα ερευνήσω μια ανοιχτή υπόθεση στην κομητεία Γουίλερ,
ενώ ο Νταγκ θα δει έναν πρώην υπεύθυνο ράντσου στην κομητεία Χάρνι.
Είναι εκτός δικαιοδοσίας του αρχιφύλακα Χολμς,
αλλά η υπόθεση αναστάτωσε όλη την αστυνομία του ανατολικού Όρεγκον.
Τώρα μπαίνουμε στο Μπερνς του Όρεγκον.
Δεν είναι και η πιο προσβάσιμη πόλη, οφείλω να το πω.
Έχω μια επαφή εδώ που ονομάζεται Κόλμπι.
Γνωρίζει για τους ακρωτηριασμούς βοοειδών από πρώτο χέρι.
Το καλύτερο είναι να έρθεις κατευθείαν στην πηγή
και να ακούσεις κάποιον που ξέρει.
Απ' ό,τι έχω ακούσει, ο Κόλμπι δεν πιστεύει στους εξωγήινους,
και το κατανοώ αυτό,
αλλά το γεγονός ότι είναι πρόθυμος να μου μιλήσει
σημαίνει ότι θέλει απαντήσεις.
Ο Κόλμπι;
Καλημέρα.
Ο Νταγκ;
- Ναι. Τι κάνεις; - Χαίρω πολύ.
- Ευχαριστώ πολύ για τη συνάντηση. - Αλίμονο. Χαρά μου.
Με λένε Κόλμπι Μάρσαλ. Μεγάλωσα εδώ, στην κομητεία Χάρνι.
Η οικογένειά μου ζει στην κοινότητα αυτή εδώ και έξι γενιές.
Μεγαλώνω εδώ τα παιδιά μου.
Θα τα απλώσω εδώ πίσω.
Πέντε από τους ταύρους μας
σκοτώθηκαν και ακρωτηριάστηκαν
μέσα σε διάστημα 24 ωρών.
Εδώ πάνω βρέθηκε ο πρώτος ταύρος από έναν αγελαδοτρόφο.
Μας φάνηκε πολύ περίεργο.
Αλλά όταν βρήκε και τον δεύτερο ταύρο, καταλάβαμε ότι κάτι συμβαίνει.
Δύο ταύροι την ίδια μέρα.
Ακριβώς.
Καλέσαμε την πολιτειακή αστυνομία και τη Δασική Υπηρεσία.
Επικοινωνήσαμε με τον σερίφη.
Άρχισαν από όλους έρευνες για εγκληματολογικά στοιχεία
που θα μας οδηγούσαν σ' αυτούς που διέπραξαν το έγκλημα.
Προσφέραμε επίσης αμοιβή 25.000 δολαρίων.
Δεν είχε κανένα αποτέλεσμα.
Θα έχει ενδιαφέρον να πας να δεις.
Θα ήθελα να το δω με τα μάτια μου. Αν είσαι έτοιμος, φύγαμε.
ΜΠΕΡΝΣ, ΚΟΜΗΤΕΙΑ ΧΑΡΝΙ
ΦΟΣΙΛ, ΚΟΜΗΤΕΙΑ ΓΟΥΙΛΕΡ
Μόλις έφτασα στο Φόσιλ για να συναντήσω τον Ντέιβ Χαντ.
Σύμφωνα με τον σερίφη, ο Ντέιβ Χαντ είναι απόλυτα αξιόπιστος.
Πολύ έντιμος πολίτης. Έχει περάσει όλη του τη ζωή εδώ.
Είναι κτηνοτρόφος πέμπτης γενιάς, ζει εδώ 70 χρόνια τώρα.
Μας πήρε ώρα να τον πείσουμε να μας μιλήσει.
Το ίδιο και οι γείτονες.
Τουλάχιστον καμιά δεκαριά γείτονές του είχαν παρόμοια περιστατικά.
Δεν θέλουν να γίνουν διάσημοι ή να βγάλουν πόντκαστ.
Θέλουν αυτό να σταματήσει.
Ακολουθώ τέτοια θέματα σε όλη τη Βόρεια Αμερική.
Πολλοί δεν μιλάνε γι' αυτό.
Ναι, δύσκολα το συζητάς. Όταν έχεις γεννηθεί και μεγαλώσει με ζώα,
ξέρεις τα πάντα γι' αυτά, ό,τι μπορεί να τους συμβεί.
Και όταν βλέπεις κάτι που δεν είναι φυσιολογικό,
θέλεις λίγο χρόνο να το επεξεργαστείς.
Πες μου για τα ζώα που έχασες.
Τον ταύρο τον έχασα τον Δεκέμβρη.
Την αγελάδα την έχασα τον επόμενο Ιούνιο ή Ιούλιο.
Δεν έχει συμβεί μόνο σ' εμένα. Συνέβη σε Τζον Ντέι, Σένεκα, Άντελοπ.
- Είναι εδώ τριγύρω. - Συνολικά πόσα στην περιοχή αυτή;
Πολλά. Θα έλεγα 15 με 20.
Σε πόσο διάστημα;
Τα τελευταία τρία με τέσσερα χρόνια.
Σου συνέβησαν και κάποια άλλα περίεργα πράγματα πριν απ' αυτό.
Δεν ξέρω τι τα προκάλεσε, αλλά έχουμε πολλά αγρογλυφικά
στα χωράφια.
Δημιουργούν μοτίβα. Εμφανίζονται και εξαφανίζονται.
Την άνοιξη φαίνονται πολύ καλά.
Και εμφανίστηκαν περίπου την ίδια εποχή.
Έχεις δει τίποτα περίεργο στον ουρανό που το συνδέεις μ' αυτό;
Ναι. Έχω δει... Θα το αποκαλέσω άγνωστης ταυτότητας ιπτάμενο αντικείμενο.
- Περίγραψέ το. - Ήταν στρογγυλό.
Είχε πράσινα ορθογώνια παράθυρα στη μέση
και στρογγυλά κόκκινα στο πάνω μέρος.
Πόση ώρα έμεινε εκεί;
Αρκετή για να φέρω το τουφέκι να του ρίξω.
- Του έριξες; - Όχι. Συνέβη κάτι περίεργο.
Ενώ ήταν ακόμα εκεί, με φώναξε η γυναίκα μου.
Βγήκα, το κοίταξα και είπα "Θα το πυροβολήσω".
Κι έτσι, πήρα το τουφέκι, αλλά συνέβη κάτι περίεργο.
Ήταν ακόμα εκεί, αλλά μόλις το σημάδεψα,
εξαφανίστηκε.
Εξαφανίστηκε;
Δεν άλλαξε κατεύθυνση. Χάθηκε.
Δεν εκπλήσσομαι που υπάρχει δραστηριότητα ΑΤΙΑ
σε συνδυασμό με τους ακρωτηριασμούς, γιατί αυτό αναφέρεται παγκοσμίως.
Αλλά σήμερα μας αποκαλύφτηκαν κι άλλες πτυχές αυτού του μυστηρίου.
Τα αγρογλυφικά εκεί πέρα.
Αυτοί οι τεράστιοι κύκλοι εμφανίζονται από το πουθενά.
Και τα επόμενα χρόνια, το χορτάρι που φυτρώνει εκεί
είναι πιο μεγάλο και ανθεκτικό από τα άλλα.
Από πού έρχονται;
Γιατί δεν το ερευνούν άλλες κρατικές υπηρεσίες;
Επειδή δεν πιστεύουν τους μάρτυρες;
Ή δεν εκπλήσσονται.
Θα μου δείξεις πού βρέθηκε η αγελάδα κι ο ταύρος;
Εντάξει.
ΜΠΕΡΝΣ, ΟΡΕΓΚΟΝ
- Ξέρω πόσο κοστίζουν οι ταύροι. - Ναι.
Τουλάχιστον 5.000 με 10.000 δολάρια.
Κάθε μία απ' αυτές τις απώλειες κοστίζει περίπου 20.000 δολάρια.
Αν κάποιος διέλυε το αξίας 20.000 δολαρίων αμάξι σου,
θα γινόσουν έξαλλος.
Αν κάποιος διέλυε πέντε απ' τα αμάξια σου;
Η πιο πιθανή αιτία είναι ότι ο Κόλμπι έχει εχθρούς που θέλουν να του κάνουν ζημιά.
- Σωστά. - Αλλά το μεγαλύτερο ερώτημα είναι γιατί.
Έχεις σκεφτεί ποτέ ότι μπορεί να είναι κάτι παραφυσικό;
Σίγουρα σε έχουν ρωτήσει. Κάποιοι θεωρούν ότι ήταν εξωγήινοι.
- Ναι. - Έχεις κάποια άποψη γι' αυτό;
Δεν πιστεύω ότι είναι εξωγήινοι.
Πιστεύω ότι είναι μια ομάδα ατόμων.
Δεν είμαι καθόλου προκατειλημμένος. Ξέρω ότι πολλοί είναι.
Όσο πιο πολλές αποδείξεις έχεις για τον ισχυρισμό σου,
τόσο καλύτερα θα αντιληφθώ τη θέση σου και πιθανότερο να σε πιστέψω.
Ειδικά αν μιλάμε για πράγματα
που μπορεί να φαίνονται αλλόκοτα στην αρχή.
Ο αγελαδοτρόφος βρήκε τον πρώτο ταύρο εδώ ακριβώς.
Θεέ μου! Δεν περίμενα ότι τα κόκαλα θα ήταν ακόμα εδώ.
Ναι.
Καθώς προχωρούσα, είδα τα κόκαλα μπροστά μου.
Είναι εξωπραγματικό.
Το ζώο κειτόταν εκεί χωρίς γεννητικά όργανα.
Όλα τα αναπαραγωγικά όργανα είχαν αφαιρεθεί
χωρίς να έχει υποστεί καμία άλλη ζημιά το ζώο.
Συγγνώμη,
αλλά όρχεις ταύρου μπορείς να βρεις δωρεάν στο χασάπικο.
Δεν υπήρχε αίμα γύρω από το ζώο ή πάνω στο κουφάρι.
Και το κουφάρι, τους μήνες που ακολούθησαν,
έλιωσε μέσα στο έδαφος.
Δεν το διέλυσαν πτωματοφάγα ζώα ή κάτι άλλο.
Με απλούς υπολογισμούς, θα έπρεπε να έχει 50 λίτρα αίμα.
- Σωστά. - Μιλάμε για πολύ αίμα.
Σωστά, θα είχε γίνει χαμός.
- Είναι πολύ. - Ναι.
Πώς το κάνεις αυτό χωρίς να χυθεί σταγόνα;
Αυτό σημαίνει ότι ο ταύρος πρέπει να είχε αφαιμαχτεί από πριν.
Πριν αφαιρέσουν τα γεννητικά του όργανα, πρέπει να του έβγαλαν το αίμα.
Ναι.
Ακριβώς κάτω από εκείνα τα δέντρα βλέπεις
τα κόκαλα του δεύτερου ακρωτηριασμένου ταύρου.
Τα βλέπω από εδώ, ναι.
Όπως με τον πρώτο ταύρο που είδαμε, Νταγκ, ερχόμαστε εδώ
και βλέπουμε ότι υπάρχουν ακόμα κόκαλα.
Κανένα όρνιο και κανένας θηρευτής
δεν έπεσε πάνω στο ζώο να το κάνει κομμάτια και να το σύρει παντού.
Τα κόκαλα είναι πολύ καθαρά.
Δεν φαίνεται να είναι ροκανισμένα, μασημένα και σπασμένα σε κομμάτια
από κογιότ και άλλα ζωντανά.
- Από δόντια. - Ακριβώς.
Επομένως, αυτό σημαίνει
ότι τα πτωματοφάγα ζώα μύρισαν κάτι
κι ενστικτωδώς κατάλαβαν ότι δεν πρέπει να αγγίξουν αυτό το κρέας.
- Πέντε δεν ήταν; - Ναι.
Και κανένα δεν άγγιξαν τα πτωματοφάγα ζώα.
- Σωστά. - Οπότε...
Δεν πρόκειται για σύμπτωση. Δεν μπορεί αυτό να συνέβη από μόνο του.
- Δεν υπάρχει περίπτωση. - Ναι. Φυσικά.
Αυτό είναι που με ανατριχιάζει περισσότερο,
ότι παρά την περιπλοκότητα, δεν έγιναν λάθη.
Καταλαβαίνω γιατί κάποιοι πιστεύουν ότι ευθύνονται εξωγήινοι.
Για ένα πράγμα είμαι σίγουρος, ότι υπήρχε κάποιος σκοπός.
Κάποιος ή κάτι το προκάλεσε αυτό.
Πρόκειται για εξαιρετικά περίπλοκη επιχείρηση.
ΦΟΣΙΛ, ΟΡΕΓΚΟΝ
Σ' αυτό το βοσκοτόπι είχαμε τους ταύρους.
Θα σταματήσουμε εδώ.
Αυτή είναι η τοποθεσία.
- Εδώ είναι; - Ακριβώς εδώ.
Βρήκα τον ταύρο να κείτεται εδώ,
με τη μουσούδα στραμμένη προς τα εκεί και τα πόδια τεντωμένα.
Δεν έχω ξαναδεί ταύρο ή αγελάδα να κείτεται έτσι.
Δεν υπήρχαν ίχνη, ούτε αίματα.
Μύτη, χείλη, γλώσσα και αυτιά δεν υπήρχαν,
η ουρά του ήταν γδαρμένη.
Όλες οι τομές με ακρίβεια, σαν να έχουν γίνει με λέιζερ.
Είναι θερμικές κοπές,
γιατί οι τρίχες είχαν κατσαρώσει, σαν να είχαν καψαλιστεί.
Τέτοια εποχή εδώ υπάρχει χιόνι;
- Ναι, 10 εκατοστά. - Δέκα εκατοστά χιόνι.
- Ναι. - Και κανένα ίχνος.
Δεν υπήρχε κανένα ίχνος.
Και καθόλου αίμα.
Ούτε σταγόνα.
Το ζώο δεν είχε καθόλου αίμα μέσα του.
Η κτηνίατρος είπε ότι ο μόνος τρόπος να βγει όλο το αίμα του ζώου
ήταν να αφαιμαχτεί όσο ζούσε,
ώστε το ζώο να αδειάσει όλο του το αίμα.
- Πολύ φρικτός θάνατος. - Ναι.
Οι υπόλοιποι ταύροι μου
που βρίσκονταν εδώ κοκάλωσαν από τον φόβο τους.
Κατατρόμαξαν, ενώ δεν φοβούνται ποτέ.
Πλέον τους χαϊδεύω. Αν ξέρεις από βοοειδή, αυτό λέει πολλά.
Συνέβη κάτι πολύ περίεργο για να τρομάξουν τόσο πολύ οι ταύροι.
Πριν από καιρό, ένας από τους πρώτους ρεπόρτερ
που το ερεύνησε το αποκάλεσε "εξωγήινη συγκομιδή".
Δεν ξέρω αν είναι αυτό, αλλά σίγουρα φαίνεται σαν κάποιος
να μαζεύει μέρη και κομμάτια από βοοειδή.
Και όχι τα κομμάτια που παίρνουμε εμείς.
Έτσι βρήκα την αγελάδα, ψόφια με το κεφάλι ψηλά.
Με διαφορά έξι μηνών. Δεκέμβρης και μετά Ιούλης.
Σύμφωνα με τη βαρύτητα, το κεφάλι πρέπει να πέσει στο έδαφος όταν ψοφήσει.
Η αγελάδα ψόφησε και το κεφάλι της ήταν ακόμα στον αέρα.
- Είναι περίεργο και τρομακτικό. - Ναι.
Γιατί πιστεύεις ότι δεν το έκαναν άνθρωποι;
Είμαι αγελαδοτρόφος εδώ και 70 χρόνια.
Ξέρω όλα όσα μπορούν να σκοτώσουν μια αγελάδα.
Κι αυτό δεν ήταν κάτι από αυτά.
Δεν μπορείς να πάρεις έναν ταύρο που ζυγίζει πάνω από έναν τόνο,
να τον τοποθετήσεις σ' αυτήν τη θέση,
να του κάνεις τομές, να τα βγάλεις όλα
και να τον αφαιμάξεις χωρίς να αφήσεις κανένα ίχνος.
Δεν γίνεται.
Πιστεύω ότι σήκωσαν ψηλά τον ταύρο, του έκαναν ό,τι του έκαναν
και μετά τον άφησαν.
Αν αυτό που ήρθε και σκότωσε τον ταύρο δεν άφησε ίχνη,
τι το εμποδίζει να έρθει και να σκοτώσει άλλους δέκα αύριο;
- Μπορεί να αφανίσει τα πάντα. - Ή ανθρώπους.
- Ναι. - Είναι σαν θερισμός.
- Ναι. - Θερίζουν.
Όντως θερίζουν. Αυτό κάνουν.
Δεν έρχονται απλώς να σκοτώσουν και να αφήσουν το ζώο.
Συλλέγουν τα μέρη που θέλουν από κάθε ζώο.
Και ο γιος του Ντέιβ έχει βιώσει κάτι
που δεν μπορεί να εξηγήσει.
- Γεια. - Η Τζίντζερ.
Τζίντζερ, χαίρομαι που σε γνωρίζω. Εδώ το είδατε;
Ναι. Περνούσαμε από δω και είδαμε ένα μεγάλο ελάφι.
Όλοι θέλουν να δουν αυτά τα μεγάλα ελάφια.
Σταμάτησα για να το τραβήξω βίντεο. Ήμουν εκεί πάνω.
Εκείνη την ώρα δεν πρόσεξα κάτι.
Όταν το έδειξα σε κάποιον,
ρώτησε "Τι στο καλό είναι αυτό;" Υπήρχε κάτι από πίσω του.
- Να ρίξω μια ματιά; - Ναι.
- Το ελάφι. - Το βλέπεις αυτό πίσω;
- Κάτι περπατάει από πίσω του. - Ναι. Αλλά...
Πρόκειται για άγριο ζώο.
Και τρομάζει εύκολα.
Δεν το πλησιάζεις χωρίς να σε καταλάβει.
- Έπρεπε να αντιδράσει. - Ναι, να γίνει καπνός.
Αν ήταν άνθρωπος, το ελάφι θα είχε...
Θα το είχε αντιληφθεί.
Αλλά κοιτάζει εμένα.
Αν ήταν τόσο κοντά, ακριβώς από πίσω,
θα το είχε βάλει στα πόδια.
Σε αργή κίνηση, γίνεται πολύ παράξενο.
Θα μου το στείλεις να το ανεβάσω στο διαδίκτυο;
- Άσ' το. - Φυσικά.
Σε συνδυασμό με τα άλλα περιστατικά, είναι πολύ περίεργο.
Φαίνεται να συνδέεται με τα υπόλοιπα.
Μετά τον ταύρο και την αγελάδα,
ένα βράδυ η κόρη μου ήταν στη βεράντα
και είδε να πετάει ένα από αυτά τα τριγωνικά πράγματα με τα τρία φώτα.
Με φώναξε, έτρεξα να πάρω τα κιάλια μου και το είδα.
Πετούσε χαμηλά και αργά και ήταν εντελώς αθόρυβο.
- Από πάνω σας; - Ναι.
- Είδες κάποιο σήμα πάνω του; - Όχι.
Είδα έναν σωρό μηχανικά στοιχεία, όπως σωλήνες, καλώδια,
από κάτω του, και τρία μεγάλα φώτα στη γωνία.
Όπως είπα, προσπαθούμε να μην το σκεφτόμαστε πολύ
γιατί είναι ανεξήγητο,
οπότε ας μη χάσουμε τον ύπνο μας από ανησυχία.
Δεν αγχωνόμαστε γι' αυτό. Απλώς...
- Τι να κάνουμε; - Έτσι είναι.
Η αστυνομία δεν ξέρει.
Ελπίζεις να σταματήσει.
- Ναι. - Ακριβώς.
Έχουμε ένα ανθρωποειδές που περπατάει σε έναν λόφο,
δύο θεάσεις ΑΤΙΑ από μέλη της οικογένειας,
δύο κλασικά περιστατικά ακρωτηριασμού και αγρογλυφικά, όλα στο ίδιο μέρος.
Κάπως πρέπει να συνδέονται όλα αυτά τα φαινόμενα.
Όλες αυτές τις πληροφορίες θα τις μεταφέρω σ' έναν συνάδελφό μου
που μπορεί να μας βοηθήσει να καταλάβουμε γιατί συμβαίνει αυτό.
ΛΑΣ ΒΕΓΚΑΣ, ΝΕΒΑΔΑ
Δεν υπάρχει άνθρωπος στον κόσμο που να έχει ερευνήσει περισσότερο
τους ακρωτηριασμούς ζώων από τον Κολμ Κέλεχερ.
Ο Κολμ έχει διδακτορικό. Είναι βιοχημικός.
Έχει ερευνήσει από κοντά δεκάδες ακρωτηριασμούς σε όλο τον κόσμο.
Μάζεψε δείγματα και τα έδωσε για ανάλυση σε εργαστήρια,
δούλεψε με κτηνιάτρους.
Έχει κάποιες θεωρίες για το τι συμβαίνει.
Πήγαμε και μιλήσαμε με κτηνοτρόφους και όργανα της τάξης.
Είχαν καμιά δωδεκαριά περιστατικά στην περιοχή, ίσως και παραπάνω,
οι κτηνοτρόφοι δεν τα αναφέρουν πάντα.
Οι δύο κτηνοτρόφοι έχουν διαφορετικές απόψεις σχετικά με τους υπαίτιους.
Ο κύριος στο Μπερνς πιστεύει ότι αυτό έγινε από ανθρώπους.
Αυτός λέει ότι είναι εξωγήινοι.
Ότι η απάντηση είναι εκεί,
ότι κάποιοι από εκεί πάνω τούς επισκέπτονται και θερίζουν.
Άγνωστο για ποιον λόγο.
Μου θυμίζει μια επιχείρηση δειγματοληψίας πεδίου.
Δεν θέλω να εμβαθύνω πολύ,
γιατί, στην ουσία, είναι μια υπόθεση βασισμένη σε επαναλαμβανόμενα μοτίβα.
Απομακρύνονται πάντα οι ίδιοι ιστοί από αυτά τα ζώα.
Μας έκανε πολύ μεγάλη εντύπωση η απουσία θηρευτών.
Μας είπαν ότι έλιωσαν και απορροφήθηκαν από το έδαφος.
- Είναι κάτι σύνηθες; - Ναι, είναι σύνηθες.
Με το Εθνικό Ινστιτούτο για την Επιστήμη της Ανακάλυψης
βάλαμε κάμερα παρακολούθησης πάνω στο ζώο
για να δούμε αν θα έρχονταν θηρευτές.
Επί δύο συνεχόμενες νύχτες, τίποτα δεν πλησίασε την αγελάδα,
και το μέρος εκείνο ήταν γεμάτο κογιότ.
Η κάμερα δεν είπε ψέματα. Δεν εμφανίστηκε ούτε ένα ζώο.
Γιατί είναι τόσο δύσκολο να βρούμε την άκρη;
Νομίζω ότι το φαινόμενο του ακρωτηριασμού των βοοειδών
είναι παραπλανητικό από τη φύση του.
Ό,τι κι αν το προκαλεί αυτό, έχει απίστευτες ικανότητες.
Γνωρίζουν χειρουργική.
Έχουν εξοπλισμό που είναι πολύ ανεπτυγμένος.
Επρόκειτο για μια τελετουργική επίδειξη δύναμης και επιδεξιότητας.
Είναι, στην ουσία, μια μορφή ψυχολογικού εκφοβισμού.
Τα στοιχεία δείχνουν ότι είναι πάντα ένα βήμα μπροστά.
Υπάρχει μια σκέψη που τριβελίζει το μυαλό μου τις νύχτες.
Αν κάνουν κάτι τέτοιο σε ζώα, τι θα κάνουν σ' εμάς;
Τα φαινόμενα ακρωτηριασμού βοοειδών δεν αποτελούν ενθαρρυντικό σημάδι.
Πόσο συχνά εκφράζουν εχθρότητα προς ανθρώπους;
Έχουμε μελετήσει κάποια περιστατικά τραυματισμών,
αλλά δεν είναι εφικτό να προσδιορίσεις την αιτία του φαινομένου των ΑΤΙΑ.
Αυτά τα άτομα ήταν στο λάθος μέρος τη λάθος στιγμή
και τραυματίστηκαν επειδή βρέθηκαν κοντά σε κάποιο "σύστημα πρόωσης",
σε κάποιο όπλο κατευθυνόμενης ενέργειας ή σε ό,τι προκάλεσε τον τραυματισμό;
Η υπόθεση Κολάρες, στη Βραζιλία, ήταν διαφορετική.
ΚΟΛΑΡΕΣ - ΜΠΕΛΕΜ, ΒΡΑΖΙΛΙΑ
Το νησί Κολάρες, στη βορειοανατολική Βραζιλία,
βρέθηκε να πολιορκείται για έξι με δώδεκα μήνες
από δεκάδες αντικείμενα διαφορετικού μεγέθους,
τα οποία κυνηγούσαν ανθρώπους.
Το μελετήσατε αυτό;
Ναι. Υπήρχε προφανής πρόθεση να τραυματιστούν άνθρωποι,
κάποιοι σκοτώθηκαν κιόλας.
Έμαθα για το Κολάρες όταν άρχισα να ασχολούμαι με το θέμα,
τέλη δεκαετίας '80 με αρχές '90.
Και τότε μου φάνηκε περίεργο.
Δεν κολλούσε με όσα γνώριζα μέχρι τότε για τα ΑΤΙΑ.
Διάβαζα ό,τι έβρισκα,
αλλά αυτό δεν ταίριαζε με όλα τα υπόλοιπα.
ΤΟ ΣΠΙΤΙ ΤΟΥ ΤΖΟΡΤΖ
Στην αρχή, δεν θα έλεγα ότι με τρόμαζε η ιδέα των εξωγήινων επισκεπτών.
Αν το επιβεβαιώναμε, θα ήταν το σημαντικότερο πράγμα.
Καθώς προχωρούσα, ανακάλυψα κάποιες πιο σκοτεινές πτυχές των φαινομένων.
Ο Κολμ έχει δίκιο.
Το περιστατικό στο Κολάρες της Βραζιλίας ίσως είναι το πιο παράδοξο απ' όλα.
Στα τέλη του 1977, εκατοντάδες άνθρωποι κατά μήκος του ποταμού Τοκαντίνς
δέχτηκαν επίθεση και τραυματίστηκαν από εναέρια αντικείμενα.
Σύμφωνα με αναφορές, κάποιοι πέθαναν.
Εικόνες των τραυματιών έκαναν τον γύρο του κόσμου.
Είναι ένα από τα καλύτερα καταγεγραμμένα αλλά ακατανόητα περιστατικά με ΑΤΙΑ
στην ιστορία.
Υπήρξε μυστικότητα για το θέμα στη Βραζιλία, όπως και εδώ.
- Τι κάνεις, Τιάγκο; - Καλά. Ευχαριστώ. Εσύ;
Σ' ευχαριστώ που βρήκες χρόνο για μένα.
Όταν ρωτούσα για το Κολάρες,
μου έλεγαν ότι οι μάρτυρες δεν μιλάνε,
ούτε και οι τραυματίες.
Ισχύει ακόμα αυτό;
Στο παρελθόν, φοβόντουσαν ότι αν μιλούσαν, μπορεί να πάθαιναν κάτι.
Αλλά το στίγμα έχει αλλάξει πολύ.
Σε μεγάλο βαθμό, αυτό οφείλεται σ' αυτό που συνέβη στις ΗΠΑ.
Το κοινό και η κοινωνία πίεσαν την κυβέρνηση
να αποκαλύψει όλα τα στοιχεία για τα ΑΤΙΑ.
Αν πας εκεί, θα βρεις κόσμο που δέχτηκε επίθεση από αυτά τα φώτα.
Αυτό το φαινόμενο συμβαίνει και σήμερα.
Συνεχίζεται ακόμα;
Βλέπουν να συμβαίνει το ίδιο
και φοβούνται ότι αυτό που συνέβη εκεί στο παρελθόν
μπορεί να συμβεί και τώρα.
Αν συμβαίνει ακόμα και τώρα, πρέπει να πάω να το ερευνήσω.
Πρόσφατα γνώρισα κάποιο άτομο που έχει σχετική εμπειρία.
Της ζήτησα να μιλήσουμε και ενδεχομένως να μπει στην έρευνά μας.
Λέγομαι Βερνίς "Φλάιγκερλ" Άρμουρ. Οι φίλοι με φωνάζουν Βι.
Και μετά από δύο θητείες στο Ιράκ,
έγινα η πρώτη μαύρη πιλότος μαχητικού στην Αμερική.
Δεν είμαι και παντογνώστης.
Σε πολλά δεν είμαι ειδήμων, όπως στην αεροπορία και την αεροναυπηγική.
Δεν έχω ιδέα.
Είναι πρώην πιλότος ελικοπτέρου.
Ξέρει πώς λειτουργούν,
τι αεροσκάφη υπάρχουν, πώς είναι τα φώτα προσγείωσης.
- Γεια σου, Βι. - Τζορτζ.
Έχει υπάρξει αστυνομικός, επομένως ξέρει πώς να κάνει έρευνες.
Είναι σκληρό καρύδι.
Ερευνούμε τους ακρωτηριασμούς βοοειδών.
- Είναι φρικτό. - Ναι.
Δεν επιτίθενται σε ανθρώπους.
Αλλά σε μια περίπτωση το έκαναν. Ιδού η Επιχείρηση Πράτο.
Πρόκειται για έρευνα στη Βραζιλία.
Δεκάδες άνθρωποι κάηκαν με κάτι σαν λέιζερ.
Απότομες στροφές 90 μοιρών, αλλαγή ταχύτητας πάνω από τα 35.000 πόδια.
- Δεν έχουμε τέτοια τεχνολογία. - Ούτε τώρα ούτε τότε. Είναι κάτι άλλο.
Οι στρατιωτικοί πιλότοι εκπαιδευόμαστε για κάθε είδους καταστάσεις.
Συνηθισμένες και μη συνηθισμένες.
Πώς εκπαιδευόμαστε για κάτι
που υπερβαίνει κατά πολύ τις στρατηγικές μας ικανότητες;
Κυριολεκτικά, αψηφά τους γνωστούς νόμους της φυσικής και της αεροδυναμικής.
Αν θέλουμε να καταλάβουμε τις προθέσεις τους,
τι θέλουν και γιατί τους ενδιαφέρουμε, πρέπει να δούμε και τη σκοτεινή πλευρά.
Αυτό είναι σκοτεινό.
Θα πάμε στη Βραζιλία για να βρούμε στοιχεία.
Εντάξει, πάμε.
Είχαν σκοπό να κάνουν κακό;
Τι δυνατότητες είχαν αυτά τα εναέρια αντικείμενα;
Τι έμαθε η Πολεμική Αεροπορία της Βραζιλίας; Βρήκαν αδιάσειστα στοιχεία;
Αν είναι εξωγήινοι και επέστρεψαν, γιατί πήγαν εκεί;
Γιατί αυτούς;
Θα το ανακαλύψω.
Υποτιτλισμός: Δέσποινα Πασσαλή